CELEX: 22010D0650
Language: ro
Date: 2010-06-21 00:00:00
Title: 2010/650/UE: Decizia nr. 2/2010 a Consiliului de miniștri ACP-UE din 21 iunie 2010 privind măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 , astfel cum a fost modificat pentru prima dată la Luxemburg la 25 iunie 2005

4.11.2010   
            
            
               RO
            
            
               Jurnalul Oficial al Uniunii Europene
            
            
               L 287/68
            
         DECIZIA NR. 2/2010 A CONSILIULUI DE MINIŞTRI ACP-UE
   din 21 iunie 2010
   privind măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005
   (2010/650/UE)
   CONSILIUL DE MINIȘTRI ACP-UE,
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) (denumit în continuare „Acordul de la Cotonou”), în special articolul 95 alineatul (3),
   întrucât:
   
               (1)
            
            
               Acordul de la Cotonou a fost încheiat pentru 20 de ani începând cu 1 martie 2000. Cu toate acestea, a fost prevăzută posibilitatea de modificare a acestuia printr-un proces de revizuire după fiecare cinci ani.
            
         
               (2)
            
            
               Negocierile pentru prima modificare a Acordului de la Cotonou au fost încheiate la Bruxelles la 23 februarie 2005. Acordul de modificare a fost semnat la Luxemburg la 25 iunie 2005 și a intrat în vigoare la 1 iulie 2008.
            
         
               (3)
            
            
               Negocierile pentru a doua modificare a Acordului de la Cotonou au fost lansate oficial la reuniunea Consiliului de miniștri ACP-UE din 29 mai 2009 și s-au încheiat la Bruxelles la 19 martie 2010. Acordul de modificare pentru a doua oară a Acordului de la Cotonou (denumit în continuare „acordul”), semnat la Ouagadougou la 22 iunie 2010, va intra în vigoare după încheierea procedurilor de ratificare menționate la articolul 93 din Acordul de la Cotonou.
            
         
               (4)
            
            
               În conformitate cu articolul 95 alineatul (3) din Acordul de la Cotonou, Consiliul de miniștri ACP-UE adoptă măsurile tranzitorii necesare pentru perioada dintre data semnării și data intrării în vigoare a acordului.
            
         
               (5)
            
            
               Uniunea Europeană, statele membre ale acesteia și membrii grupului de state din Africa, zona Caraibilor și Pacific (denumite în continuare „părțile”) consideră oportun să prevadă aplicarea provizorie a acordului, începând de la data semnării acestuia.
            
         
               (6)
            
            
               Părțile vor depune eforturi să încheie procesul de ratificare în termen de doi ani de la data semnării acordului,
            
         ADOPTĂ PREZENTA DECIZIE:
   Articolul 1
   Aplicarea provizorie a acordului
   Acordul de modificare pentru a doua oară a Acordului de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (denumit în continuare „acordul”), se aplică cu titlu provizoriu de la data semnării acordului menționat.
   Articolul 2
   Punerea în aplicare a prezentei decizii și intrarea în vigoare a acordului
   Uniunea ia toate măsurile necesare pentru a asigura punerea în aplicare deplină a prezentei decizii. Statele membre ale Uniunii și membrii grupului de state din Africa, zona Caraibilor și Pacific sunt invitate să ia măsurile pe care le consideră necesare pentru punerea în aplicare a prezentei decizii.
   Părțile depun eforturi să încheie toate procedurile necesare pentru asigurarea intrării depline în vigoare a acordului în termen de doi ani de la semnarea acestuia.
   Articolul 3
   Intrarea în vigoare și aplicarea prezentei decizii
   Prezenta decizie intră în vigoare la data semnării acordului.
   Se aplică până la data intrării în vigoare a acordului.
   
      Adoptată la Ouagadougou, 21 iunie 2010.
      
         
            Pentru Consiliul de miniștri ACP-UE
         
         
            Președintele
         
         P. BUNDUKU-LATHA
      
   
   
      (1)  JO L 317, 15.12.2000, p. 3.
   
      (2)  JO L 209, 11.8.2005, p. 27.